**Domáci pokus**

**Látky sú zložené z častíc. Pevné látky môžu mať častice usporiadané pravidelne, alebo môžu byť v látke rozmiestnené nepravidelne.**

1. **Vyskúšaj tento pokus.**
2. **Vysvetli, čo si pozoroval.**
3. **Uveď o aké usporiadanie častíc použitej pevnej látky ide.**
4. **Svoj pokus zdokumentuj a odošli podľa pokynov tak, aby bolo evidentné, že si pokus realizoval Ty.**

**Hodnotíme spôsob, zrozumiteľnosť, nápaditosť a individualitu spracovania.**

****

****

**Pomôcky:**

* Drevená tyčinka - špajľa
* farebná niť (vyšívacia bavlnka)
* pohár
* lyžička
* kuchynská soľ

**Postup:**

V pohári si priprav nasýtený roztok kuchynskej soli, alebo cukru.

**PRACUJ OPATRNE.**

1.Do rýchlovarnej kanvice daj zovrieť približne 100 ml vody.2.Vriacu vodu opatrne nalej do tretiny pohára.3. Do horúcej vody v pohári postupne pridávaj po malých dávkach jednu z uvedených látok a neustále miešaj lyžičkou, až kým sa látka vo vode neprestane rozpúšťať. **3.**Pridávanie uvedenej látky do vody ukonči vtedy, keď na dne pohára ostane nerozpustené jej malé množstvo.

Vznikol  **nasýtený roztok.**Na drevenú tyčinku - špajľu pripevni bavlnku, polož na pohár tak, aby bavlnka bola ponorená do pripraveného roztoku.

Pohár umiestni na pokojné miesto bez prievanu a priameho slnka a niekoľko dni pozoruj. Vysvetli, čo si pozoroval. Pokus zdokumentuj a riaď sa úvodnými pokynmi.

Želáme Ti radosť z objavovania.

Tešíme sa na Tvoj príspevok.